section_heading: Povijest
paragraph_text: Već 1855. zajednica je narasla na 700 članova i 30. listopada te godine donesena je odluka o gradnji sinagoge. izabrano je i kupljeno zemljište na uglu ulice Marie Valerie (današnja Praška) i trga bana Jelačića. Međutim, novi je urbanistički plan promijenjen 1864. smanjujući raspoloživi prostor za gradnju, tako da zajednica odlučuje kupiti drugo zemljište veličine 1540 m<sup>2</sup> udaljeno oko 80 metara od prvotno planirane lokacije.